जशपुर को विकसित शहर बनाने के लिए सभी कार्यकर्ता एकजुट रहें: अनिल सिंह
स्व. दिलीप सिंह जूदेव की कर्मभूमि जशपुर की देश और प्रदेश स्तर पर विशेष पहचान है। इस पहचान के लिए यहां के कार्यकर्ताओं ने उनके साथ कंधे से कंधा मिला कर लंबा संघर्ष किया है। इस पहचान को बनाए रखने और जशपुर को सुंदर व विकसित बनाने के लिए पार्टी के सभी पदाधिकारी व कार्यकर्ता एकजुट रहें। यह बातें भारतीय जनता पार्टी के जिला संगठन प्रभारी मेजर अनिल सिंह ने कहीं।
बैठक में बूथ पालकों की नियुक्ति की समीक्षा करते हुए मेजर अनिल सिंह ने कहा कि बूथ लेबल पार्टी की बुनियाद है। इस स्तर पर पार्टी से जितने अच्छे व सक्रिय कार्यकर्ता जुड़ेंगे, उतना ही पार्टी मजबूत होगी। इसलिए सभी पदाधिकारियों को इस कार्य को प्राथमिकता से करनी है। आजीवन सदस्य निधि की समीक्षा के दौरान जिला भाजपा अध्यक्ष ओम प्रकाश सिन्हा ने उन्हें बताया कि जिले से 7 लाख रुपए जमा हो चुके हैं। संगठन की मजबूती पर जिला संगठन प्रभारी ने बताया कि पदाधिकारियों और कार्यकर्ताओं के बीच लगातार संवाद ही एक मात्र साधन है, जो संगठन को सक्रिय रखने के साथ मजबूती भी प्रदान करता है। उन्होंने कहा कि जशपुर को प्रदेश का सबसे विकसित शहर बनाने के लिए योजना और फंड की कमी नहीं है। शहर में चल रहे निर्माण कार्यों की सतत निगरानी करनी आवश्यकता है।बैठक में विकास गुप्ता, संतोष सिंह, रूपेश सोनी, विजय सहाय सहित पार्टी के पदाधिकारी व कार्यकर्ता उपस्थित थे।
बैठक में मौजूद भारतीय जनता पार्टी की महिला कार्यकर्ता।
awa_Deva hin_Deva hin_Deva awa_Deva